
П Р О Т О К О Л  № 1
от заседание на Консултативния съвет по въпросите на туризма

	Дата на провеждане
	6.02.2015 г. 15:00 ч.

	Дневен ред:
	1. Обсъждане и съгласуване на Отчет на Програма за Туризма 2014 г.

2. Обсъждане и съгласуване на Програма за Туризма 2015 г.

	Присъствали:
	Секретар: Христо  Ангелов – гл. експерт „Туризъм и транспорт”

Членове: 

1. Борис Бояджиев – директор на дирекция „ОСИ”

2. Цветелина Калчева – гл.експерт „Търговия и туризъм”

3. Христо Терзиев – кмет на  с. Орешак
4. Иван Чакъров – управител на „Национално изложение на художествените занаяти и изкуствата – Орешак“ ЕООД
5. Елеонора Авджиева- директор на ''Музей на народните художествени занаяти и приложните изкуства'' – Троян

6. Мариела Шошкова – галерист на Галерия ''Серякова къща''- Троян.

7. Даря Заричинова – представител  на Тур Клуб „Ре Марк” – София - съгласно Заповед № 890/24.09.2013 г. на кмета на Община Троян.



Г-н Борис Бояджиев откри заседанието с встъпителни думи относно изминалата година и резултатите от изпълнението на Програма на Туризма 2014 г. Членовете на съвета бяха помолени за коментар и позиция относно Отчета.
Г-н Чакъров одобри отчета като цяло, но подсказа, че за в бъдеще ще бъде по коректно, ако отчета на културните обекти бива подаден от самите тях.
Пристъпи се към гласуване на Отчета, които бе приет с пълно мнозинство.

Г-н Бояджиев резюмира Програмата за 2015 г, като предостави думата за коментари и мнения.
Мнозинството от присъстващите харесаха идеята за изграждане и позициониране на рекламен билборд на автомагистрала. Отворен за размисъл остана въпроса за конкретното позициониране на рекламното съоръжение.

Позиционирането на рекламни „вендинг“ чаши също предизвика интерес и диалог.

Г-жа Шошкова одобри популяризирането на туристическия продукт на Общината, като предложи по- конкретно то да бъде реализирано чрез туристическия сайт: peika.bg.

Предложението бе радушно прието.

Поради предстоящо представяне на Община Троян в Международното „Спа и холидей“ изложение в гр. София, - г-н Чакъров предложи за в бъдеще, подготовката за събитието да става от предходната година. Общината трябва да изгради цялостна стратегия и визия относно посещенията на националните изложения. Всички присъстващи единодушно приеха идеята за по редки, но по-мащабни участия на подобни събития.
Г- жа Заричинова, творчески предложи при участията на туристически изложения да има демонстрация на изваряване на Троянска сливова, както и някои от вокалните ни таланти взели участия в редица музикални формати.
Журналистическия инфотур за 2015 г. предизвика особен интерес и тема за размисъл при всички от членовете на съвета. Г-жа Заричинова предложи журналистите да бъдат запознати с традиционния „бял мъж“, като в подкрепа на идеята се включи и г-жа Авджиева.  Тя заяви, че е нужно да се демонстрира автентичната рецепта. В този ред на мисли г-н Чакъров подсказа, че интерес у журналистите би представлявал римския път „Виа Траяна“ ( Ескус- Филипопо ).


Заседанието премина при голяма активност от страна на всички членове на Консултативния съвет. Бяха дадени редица препоръки, градивна критика и реални предложения. Програмата за Туризма 2015 г. бе положително гласувана с пълното мнозинство от присъстващите на  Консултативния съвет.
Изготвил:  Христо Ангелов

СЕКРЕТАР:



                  ПРЕДСЕДАТЕЛ:

                      Христо Ангелов



             Ангел Ангелов 

